झेलम नदी
झेलम नदी (Jhelum River), जिसका मूल वैदिक संस्कृत नाम वितस्ता नदी (Vitasta River) और कश्मीरी नाम व्यथ न'द (Vyath Nad) है, उत्तरी भारतीय उपमहाद्वीप में बहने वाली एक नदी है। यह भारत के जम्मू और कश्मीर प्रदेश, पाक अधिकृत कश्मीर और पाकिस्तान के ख़ैबर पख़्तूनख़्वा व पंजाब प्रान्तों में बहती है। झेलम सिन्धु नदी की एक प्रमुख उपनदी है, और उन पाँच नदियों में से एक है जिनके कारण "पंजाब" (पाँच-आब या पाँच पानी) का नाम पड़ा है।